b'\n_START_ARTICLE_\nTempelj olimpskega Zevsa (Atene)\n_START_PARAGRAPH_\nTempelj olimpskega Zevsa (gr\xc5\xa1ko \xce\x9d\xce\xb1\xcf\x8c\xcf\x82 \xcf\x84\xce\xbf\xcf\x85 \xce\x9f\xce\xbb\xcf\x85\xce\xbc\xcf\x80\xce\xaf\xce\xbf\xcf\x85 \xce\x94\xce\xb9\xcf\x8c\xcf\x82, Naos tou Olympiou Dios), znan tudi pod imenom Olimpejon ali Stebri olimpskega Zevsa, je anti\xc4\x8dni spomenik v Atenah v Gr\xc4\x8diji in nekdanji kolosalni tempelj v sredi\xc5\xa1\xc4\x8du gr\xc5\xa1ke prestolnice. Bil je posve\xc4\x8den Zevsu. Ime izhaja iz njegovega polo\xc5\xbeaja vodje olimpskih bogov. Gradnja se je za\xc4\x8dela v 6. stoletju pred na\xc5\xa1im \xc5\xa1tetjem v \xc4\x8dasu vladavine atenskih tiranov, ki so predvidevali gradnjo najve\xc4\x8djega templja v anti\xc4\x8dnem svetu, vendar pa ni bil dokon\xc4\x8dan do vladavine rimskega cesarja Hadrijana v 2. stoletju n. \xc5\xa1t.,, to je pribli\xc5\xbeno 638 let po za\xc4\x8detku projekta. V rimskem obdobju je bil tempelj, ki je vseboval 104 kolosalne stebre, znan kot najve\xc4\x8dji tempelj v Gr\xc4\x8diji in je imel v anti\xc4\x8dnem svetu enega najve\xc4\x8djih kultnih kipov._NEWLINE_Slava templja je bila kratkotrajna, saj je bil v \xc4\x8dasu 3. invazije barbarov v 3. stoletju oplenjen, kar je bilo le pribli\xc5\xbeno stoletje po njegovem kon\xc4\x8danju. Verjetno ni bil nikoli popravljen in se je kasneje spremenil v ru\xc5\xa1evine. V stoletjih po padcu rimskega imperija je slu\xc5\xbeil kot kamnolom za gradbeni material pri drugih projektih v mestu. Kljub temu je ohranjen velik del templja \xc5\xa1e danes, zlasti \xc5\xa1estnajst prvotnih ogromnih stebrov in je \xc5\xa1e vedno del zelo pomembnega gr\xc5\xa1kega arheolo\xc5\xa1kega najdi\xc5\xa1\xc4\x8da.\n_START_SECTION_\nKlasi\xc4\x8dno in helenisti\xc4\x8dno obdobje\n_START_PARAGRAPH_\nTempelj se nahaja pribli\xc5\xbeno 500 m jugovzhodno od Akropole in pribli\xc5\xbeno 700 m ju\xc5\xbeno od sredi\xc5\xa1\xc4\x8da Aten, na Trgu Syntagma. Njegovi temelji so bili postavljeni na mestu anti\xc4\x8dnega sveti\xc5\xa1\xc4\x8da, posve\xc4\x8denega Zevsu. Prvotni tempelj, ki ga je zgradil tiran Pejzistrat okrog 550 pr. n. \xc5\xa1t. je bil po njegovi smrti poru\xc5\xa1en, njegova sinova Hipij in Hiparh pa sta za\xc4\x8dela graditi kolosalen nov tempelj olimpskega Zevsa okoli leta 520 pr. n. \xc5\xa1t.. Posku\xc5\xa1ali so prese\xc4\x8di dva takrat znamenita templja, Herajon na Samosu in Artemidin tempelj v Efezu, ki je bil eno od sedmih \xc4\x8dudes anti\xc4\x8dnega sveta. Oblikovali so ga arhitekti Antistat, Kaleshra, Antimah in Pornij, zgrajen je iz lokalnega apnenca v dorskem slogu na ogromni plo\xc5\xa1\xc4\x8dadi, ki meri 41 m krat 108 m. Ob straneh je imel dvojno kolonado po osem stebrov spredaj in zadaj in po enaindvajset na dalj\xc5\xa1ih straneh, ki so obkro\xc5\xbeali celo._NEWLINE_Delo je bilo opu\xc5\xa1\xc4\x8deno, ko je bila tiranija zru\xc5\xa1ena in je bil Hipij izgnan leta 510 pr. n. \xc5\xa1t. Dokon\xc4\x8dana je bila samo plo\xc5\xa1\xc4\x8dad in nekateri elementi stebrov, in tako je ostal 336 let. Med leti atenske demokracije je bil tempelj nedokon\xc4\x8dan o\xc4\x8ditno zato, ker so Grki mislili, da je v tak\xc5\xa1ni meri zgrajen. V Aristotelovi razpravi Politik\xc3\xa1 je citiral tempelj kot primer, kako so tirani zamotili prebivalstvo velikega dela dr\xc5\xbeave (kot bel slon) in jim niso pustil \xc4\x8dasa, energije ali sredstev za uporni\xc5\xa1tvo. _NEWLINE_\xc5\xa0ele leta 174 pr. n. \xc5\xa1t. je selevkidski kralj Antioh IV. Epifan, ki se je predstavljal kot zemeljsko utele\xc5\xa1enje Zevsa, o\xc5\xbeivel projekt in najel rimskega arhitekta Decimusa Cossutiusa. Oblika je bila spremenjena tako, da je imela tri vrste po osem stebrov na sprednjem in zadnjem delu templja in dvojno vrsto po dvajset na straneh, skupno 104 stebre. Visoki so bili 17 m, s premerom 2 m. Gradbeni material je bil spremenjen v drag, vendar visokokakovosten pentelikonski marmor in iz dorskega v korintski slog, kar je bilo prvi\xc4\x8d, da je bil ta slog uporabljen na zunanjosti velikega templja. Vendar se je projekt spet ustavil leta 164 pr. n. \xc5\xa1t. z Antiohovo smrtjo. Tempelj je bil \xc5\xa1e vedno le polovi\xc4\x8dno zaklju\xc4\x8den._NEWLINE_Serijo po\xc5\xa1kodb na delno zgrajenem templju je leta 86. let pr. n. \xc5\xa1t. povzro\xc4\x8dil Lucius Cornelius Sula. Med plenjenjem mesta je Sula zasegel nekatere nepopolne stebre in jih odpeljal v Rim, kjer so bili ponovno uporabljeni v Jupitrovem templju na Kapitolskem gri\xc4\x8du. Medel poskus za dokon\xc4\x8danje templja je bil narejen v \xc4\x8dasu vladavine Avgusta kot prvega rimskega cesarja, vendar pa \xc5\xa1e ni bil kon\xc4\x8dan do Hadrijanovega prihoda v 2. stoletju, ki je projekt dokon\xc4\x8dno kon\xc4\x8dal okoli 638 let po za\xc4\x8detku._NEWLINE_V letih 124-125 n. \xc5\xa1t., ko je velik ljubitelj helenisti\xc4\x8dne kulture, Hadrijan obiskal Atene, se je za\xc4\x8del obse\xc5\xbeen gradbeni program, ki je vklju\xc4\x8deval zaklju\xc4\x8dek templja olimpskega Zevsa. Okoli templja je bil zgrajen zidana marmornat obod, in tako postal predmet osrednje pozornosti anti\xc4\x8dnega mesta. Cossutijevo oblikovanje je bilo uporabljeno z nekaj spremembami, tempelj pa je formalno posvetil Hadrijan leta 132, ki je v spomin na to prilo\xc5\xbenost prevzel naziv "Panhellenios".  Tempelj in okoli\xc5\xa1ki predel so krasili \xc5\xa1tevilni kipi, ki prikazujejo Hadrijana, bogove in osebnosti rimskih provinc. Za zgradbo so ljudje v Atenah v \xc4\x8dast cesarjevih velikodu\xc5\xa1nosti postavili ogromen kip Hadrijana. Enako ogromen krizelefantinski kip Zevsa je zasedel celo v templju. Oblika kipa je bila nenavadna, saj je bila uporabljena tehnika v tistem \xc4\x8dasu obravnavana kot arhai\xc4\x8dna. Ugotovljeno je bilo, da Hadrijan namerno posnemal znani Fidijev kip Atene Partenos v Partenonu in si prizadeval opozoriti na tempelj in sebe. _NEWLINE_Tempelj olimpskega Zevsa je bil mo\xc4\x8dno po\xc5\xa1kodovan med plenjenjem Herulijev v Atenah leta 267. Ni verjetno, da bi ga popravili glede na obseg \xc5\xa1kode v preostalem delu mesta. Ob predpostavki, da ni bil opu\xc5\xa1\xc4\x8den, bi ga gotovo zaprl kr\xc5\xa1\xc4\x8danski cesar Teodozij II. leta 425, ko je prepovedal \xc4\x8da\xc5\xa1\xc4\x8denje starih rimskih in gr\xc5\xa1kih bogov. Material iz (verjetno zdaj uni\xc4\x8dene) stavbe je bil uporabljen v baziliki, zgrajeni v bli\xc5\xbeini v 5. ali 6. stoletju.\n_START_SECTION_\nSrednji vek in sodobnost\n_START_PARAGRAPH_\nV naslednjih stoletjih je bil tempelj sistemati\xc4\x8dno poru\xc5\xa1en, da bi zagotovil gradbeni materiali in materiale za hi\xc5\xa1e in cerkve srednjeve\xc5\xa1kih Aten. Do konca bizantinskega obdobja je bil skoraj popolnoma uni\xc4\x8den; ko je Ciriaco de \'Pizzicolli (Cyriacus iz Ancona) leta 1436 obiskal Atene, je na\xc5\xa1el le 21 od prvotnih 104 stebrov, ki so \xc5\xa1e vedno stali. Usodo enega od stebrov je zabele\xc5\xbeil z gr\xc5\xa1kim napisom na enem od ohranjenih, kjer je navedeno, da je 27. aprila 1759 steber podrl. To se nana\xc5\xa1a na tur\xc5\xa1kega guvernerja Aten, Tzisdarakisa, za katerega je zapisal kroni\xc4\x8dar, da je\xc2\xa0\xc2\xbbuni\xc4\x8dil enega od Hadrijanovih stebrov s smodnikom\xc2\xab, da bi ponovno uporabil marmor za izdelavo obloge mo\xc5\xa1eje, ki jo je gradil v okro\xc5\xbeju Monastiraki. V \xc4\x8dasu osmanskega cesarstva je bil tempelj poznan kot Hadrijanova pala\xc4\x8da, Turki pa so ga imenovali Belkisina pala\xc4\x8da po tur\xc5\xa1ki legendi, ko naj bi bil tempelj rezidenca Salomonove \xc5\xbeene._NEWLINE_Petnajst stebrov danes stoji, \xc5\xa1estnajsti le\xc5\xbei na tleh, kamor je padel med nevihto leta 1852. Ni\xc4\x8d ni ostalo od cele ali velikega kipa v njej._NEWLINE_Tempelj so izkopavali leta 1889-1896 Francis Penrose iz Britanske \xc5\xa1ole v Atenah (ki je imel tudi vodilno vlogo pri obnovi Partenona), leta 1922 nem\xc5\xa1ki arheolog Gabriel Welter in v 1960-ih gr\xc5\xa1ki arheologi pod vodstvom Ioannesa Travlosa. Tempelj, skupaj z okoli\xc5\xa1kimi ru\xc5\xa1evinami drugih anti\xc4\x8dnih objektov, je zgodovinski predel, ki ga upravlja Ephorate antiquities gr\xc5\xa1kega ministrstva za notranje zadeve._NEWLINE_21. januarja 2007 je skupina gr\xc5\xa1kih poganov ob templju organizirala slovesnost \xc4\x8da\xc5\xa1\xc4\x8denja Zevsa. Dogodek je organiziral Ellinais, organizacija, ki je jeseni 2006 dobila sodno bitko za pridobitev priznanja starih gr\xc5\xa1kih verskih obresov.'